


Előterjesztés Zalakaros Város Önkormányzat Képviselőtestülete 2023. március 9-i ülésére

Tárgy: Zalakaros Város Önkormányzat Közbeszerzési szabályzata beszerzési fejezetének módosítása

Készítette: Torma László aljegyző
Tisztelt Képviselő-testület!
Zalakaros Város Önkormányzata Közbeszerzési Szabályzata XI. fejezete tartalmazza a Közbeszerzésekről szóló 2015. évi CXLIII törvény hatálya alá nem tartozó, értékhatár alatti beszerzések rendjét.
A XI. fejezet felülvizsgálatra került, a cél a beszerzés rendjének egyszerűsítése, gyorsítása. A jelenleg hatályos beszerzési szabályzat nem egyértelmű szabályokat rögzít az eljárásra.

A javaslat négy kategóriát jelöl meg:
-	bruttó 200.000 Ft alatti beszerzések – rögzíti, amit az államháztartásról szóló törvény végrehajtásáról szóló 368/2011.(XII.31.) kormányrendelet 53. § (1) bekezdés a) pontja lehetővé tesz: nem szükséges előzetes írásbeli kötelezettségvállalás – tehát nem kell külön írásbeli megrendelő, szerződést sem kell készíteni
-	bruttó 200.000 Ft és nettó 1.500.000 Ft közötti becsült értékű beszerzés esetén – ha van pénzügyi fedezet, nem kell képviselőtestületi döntés; nem kell három árajánlat; főszabályként a szerződéskötés helyett elegendő az írásbeli, pénzügyi ellenjegyzéssel ellátott megrendelés, azzal a kiegészítéssel, a jegyző az ezen értékhatárok közé eső beszerzésnél indokolt esetben elrendelheti a szerződéskötést
[bookmark: _Hlk128488879]-	Nettó 1.500.001 Ft – nettó 5.000.000 Ft közötti becsült értékű beszerzés esetén - legalább három ajánlat bekérése szükséges, ez nevezhető egyszerűsített beszerzési eljárásnak: nem kell az ajánlattételi felhívás, csak egy ajánlatkérő levél, amiben a beszerzés alapparamétereit kell rögzíteni, webáruházból történő vásárlás esetén három webáruháznak a beszerezni kívánt termékre vonatkozó ajánlata elég; ha van pénzügyi fedezet, nem kell képviselőtestületi döntés; ide már kell szerződéskötés
-	Nettó 5.000.001 Ft feletti beszerzések – ez az ajánlati felhívásos beszerzési eljárás, ha van pénzügyi fedezet, nem kell képviselőtestületi döntés, még rugalmasabbá válhatna az eljárás

Határozati javaslat:
Zalakaros Város Önkormányzat Képviselőtestülete
1. Zalakaros Város Önkormányzata Közbeszerzési Szabályzata beszerzési fejezetének módosítását az előterjesztés szerinti tartalommal elfogadja.
2. felhatalmazza a polgármestert, hogy a szabályzatban bekövetkezett változás átvezetése érdekében a szükséges intézkedéseket megtegye, az egységes szerkezetbe foglalt szabályzatot aláírja.

Határidő: azonnal
Felelős: Novák Ferenc polgármester
Operatív felelős: Bányai Edit jegyzői asszisztens

Zalakaros 2023. február 28.
Novák Ferenc
 polgármester

